અરવિંદ ત્રિવેદી
અરવિંદ ત્રિવેદી (૧૯૩૮-૨૦૨૧) ગુજરાતી ફિલ્મોના જાણીતા અભિનેતા હતા. તેમણે મુખ્ય નાયક, ખલનાયક, સહાયક અભિનેતા તથા ચરિત્ર અભિનેતા તરીકે ૨૫૦થી વધુ ગુજરાતી અને હિન્દી ચલચિત્રોમાં અભિનય કર્યો છે. તેમનાં ભાઈ ઉપેન્દ્ર ત્રિવેદી સાથે તેમની કારકિર્દી ૪૦થી વધુ વર્ષોમાં પથરાયેલી છે. તેમણે જાણીતી ધારાવાહિક રામાયણમાં લંકાપતિ રાવણ, લંકેશનાં પાત્રથી ખૂબ પ્રસિદ્ધિ મેળવી હતી. તેમણે 'વિક્રમ અને વેતાળ' ધારાવાહિકમાં પણ અભિનય કરેલો.

જીવન 
તેમનો જન્મ ૮ નવેમ્બર ૧૯૩૮ના દિવસે મધ્ય પ્રદેશનાં ઈંદોર શહેરમાં થયો હતો.

૧૯૯૧માં તેઓ સાબરકાંઠા જિલ્લામાંથી લોકસભાના સંસદસભ્ય તરીકે ચૂંટાયા હતા અને ૧૯૯૬ સુધી આ પદ પર રહ્યા હતાં. ૨૦૦૨માં તેઓને ભારતના કેન્દ્રિય ફિલ્મ પ્રમાણન બોર્ડના કાર્યકારી ચેરમેન તરીકે નિમવામાં આવ્યા હતાં, જ્યાં તેમણે વર્ષ ૨૦૦૩ સુધી સેવા આપી હતી.

૮૨ વર્ષની જૈફ વયે ૫ ઓક્ટોબર ૨૦૨૧ની મોડી રાત્રે મુંબઇમાં તેમનું નિધન થયું હતું.

ચલચિત્રો 
અરવિંદ ત્રિવેદીએ તેમની કારકિર્દી દરમ્યાન ૨૫૦થી વધુ ચલચિત્રોમાં અભિનય કર્યો હતો.

સંદર્ભ

બાહ્ય કડીઓ 
 

ગુજરાતી ચલચિત્ર અભિનેતા
ગુજરાતી વ્યક્તિત્વ
રાજનેતા
૨૦૨૧માં મૃત્યુ
૧૯૩૮માં જન્મ